დასავლეთი იავა
დასავლეთი იავა (ინდონ. Jawa Barat) — ინდონეზიის ყველაზე ხალხმრავალი და მჭიდროდ დასახლებული პროვინცია. მოსახლეობა დაახლოებით 45 მილიონ ადამიანს შეადგენს. მდებარეობს კუნძულ იავის დასავლეთ ნაწილში. პროვინციის ქალაქი ბოგორი მსოფლიოში მეორე ყველაზე მჭიდროდ დასახლებული ქალაქია, დეპოკი და ბეკასი კი მე–7 და მე–12. ფართობით ტაივანზე ოდნავ პატარაა, თუმცა მოსახლეობით ორჯერ აღემატება. დედაქალაქი და უმსხვილესი ურბანული ცენტრია ბანდუნგი. 2000 წლამდე, დასავლეთ იავას მიეკუთვნებოდა ბანტენიც, რომელიც დღეს ცალკე პროვინციაა. ადმინისტრაციული თვალსაზრისით, დასავლეთი იავა იყოფა 17 სარეგენტოდ და 9 ქალაქად.